wannaphong/clean_thaiwikipedia huggingface dataset:
# กิจการเคลื่อนที่ทางทะเล
กิจการเคลื่อนที่ทางทะเล  เป็นกิจการเคลื่อนที่ (Mobile service) ระหว่างสถานีชายฝั่งและสถานีเรือ หรือหรือระหว่างสถานีเรือ หรือระหว่างสถานีสื่อสารประจำเรือ (On-board communication stations) ที่เกี่ยวข้อง ซึ่งบริการนี้อาจถูกใช้งานโดยสถานียานช่วยชีวิต (Survival craft stations) และ สถานีวิทยุบอกตำแหน่งฉุกเฉิน (Emergency position-indicating radiobeacon stations)ITU Radio Regulations, Section IV. Radio Stations and Systems – Article 1.28, definition: maritime mobile service / maritime mobile service radiocommunication service

 การจัดหมวดหมู่ 
กิจการวิทยุคมนาคมแบ่งประเภทตามระเบียบของข้อบังคับวิทยุของสหภาพโทรคมนาคมระหว่างประเทศ (ITU Radio Regulations) (มาตรา 1) ดังนี้ 
 เครื่องวิทยุคมนาคมในกิจการเคลื่อนที่ทางทะเล (Maritime mobile service)
 กิจการเคลื่อนที่ทางทะเลผ่านดาวเทียม (Maritime mobile-satellite service) (มาตรา 1.29)
 กิจการปฏิบัติการท่าเรือ (Port operations service) (มาตรา 1.30)
 กิจการเกี่ยวกับการเคลื่อนที่ของเรือ (Ship movement service) (มาตรา 1.31)

 การจัดสรรคลื่นความถี่ 
การจัดสรรความถี่วิทยุนั้น ถูกกำหนดตามมาตรา 5 ของข้อบังคับวิทยุของสหภาพโทรคมนาคมระหว่างประเทศ (เพิ่มเติมปี พ.ศ. 2555)ITU Radio Regulations, CHAPTER II – Frequencies, ARTICLE 5 Frequency allocations, Section IV – Table of Frequency Allocations

ในการปรับปรุงการใช้งานความถี่ร่วมกัน การจัดสรรของกิจการต่าง ๆ ส่วนใหญ่ที่มีการระบุไว้ในเอกสารได้ถูกรวบรวมไว้ในตารางการจัดสรรคลื่นความถี่ และการจัดสรรความถี่ระดับชาติ ซึ่งอยู่ในความรับผิดชอบของหน่วยงานที่กำกับดูแลการใช้ความถี่ของชาตินั้น ๆ โดยอาจจะกำหนดให้เป็นความถี่หลัก ความถีรอง ความถี่พิเศษ และความถี่ที่ใช้ร่วมกัน
 การจัดสรรความถี่หลัก: ระบุด้วยการเขียนตัวพิมพ์ใหญ่ ในประเทศไทยใช้การขีดเส้นใต้
 การจัดสรรความที่รอง: ระบุด้วยการเขียนตัวพิมพ์เล็ก ในประเทศไทยใช้การไม่ขีดเส้นใต้
 การจัดสรรเฉพาะหรือใช้งานร่วมกัน: อยู่ในความรับผิดชอบของฝ่ายบริหาร
อย่างไรก็ตาม การใช้งานความถี่ในทางการทหารบนย่านความถี่ที่ใช้งานสำหรับพลเรือน จะเป็นไปตามข้อบังคับวิทยุของสหภาพโทรคมนาคมระหว่างประเทศ ซึ่งในประเทศเนโท การใช้ความถี่ในทางทหารจะเป็นไปตามข้อตกลงร่วมกันในการใช้งานความถี่ของพลเรือนและทหารของเนโท (NATO Joint Civil/Military Frequency Agreement: NJFA)
# สายพานเพลาลูกเบี้ยว
ในเครื่องยนต์ลูกสูบ  สายพานเพลาลูกเบี้ยว , โซ่เพลาลูกเบี้ยว  หรือ ชุดเฟืองเพลาลูกเบี้ยว  ได้รับการนำมาใช้เพื่อให้การหมุนของเพลาข้อเหวี่ยงและเพลาลูกเบี้ยวมีความสัมพันธ์กัน เพื่อให้วาล์วของเครื่องยนต์เปิดและปิดในเวลาที่ถูกต้องและสัมพันธ์กับตำแหน่งของลูกสูบ

 การออกแบบ 

 สายพานฟันเฟือง 

 โซ่เพลาลูกเบี้ยว 

 เฟืองเพลาลูกเบี้ยว 

 ผลกระทบหากเสียหาย
# พระยาศรีสุริยพาห (ทองดี ภีมะโยธิน)
มหาเสวกตรี พันเอก พระยาศรีสุริยพาห (นามเดิม ทองดี ภีมะโยธิน) (11 ตุลาคม 2422 – 23 เมษายน 2475)ข่าวตาย เป็นขุนนางและทหารบกชาวไทย เป็นอดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว อดีตเจ้ากรมยุทธศึกษาทหารบก อดีตรองอธิบดีกรมพระอัศวราช อดีตผู้บังคับการกองพลที่ 7 อดีตผู้บังคับการกองพลที่ 8 และเป็นต้นตระกูลภีมะโยธิน

 ประวัติ 
มหาเสวกตรี พระยาศรีสุริยพาห เกิดเมื่อวันที่ 11 ตุลาคม 2422 เป็นบุตรชายของ ขุนวิสูตรอักษร (พุ่ม ภีมะโยธิน) ในระหว่างเกิดกบฏ ร.ศ. 130 เมื่อปี 2454 ท่านขณะดำรงตำแหน่งเป็นผู้บังคับการโรงเรียนนายร้อยชั้นประถม และพระวรวงศ์เธอ พระองค์เจ้าทศศิริวงศ์ ได้ร่วมกันจับกุมตัว ร้อยเอก นายแพทย์ ขุนทวยหาญพิทักษ์ (เหล็ง ศรีจันทร์) หัวหน้าคณะและผู้ก่อการคนอื่น ๆ 

 ยศและบรรดาศักดิ์ 
 4 มิถุนายน 2443 – นายร้อยตรีพระราชทานสัญญาบัตรทหาร
 – นายร้อยโท (ไม่ปรากฏหลักฐาน)
 16 มกราคม 2447 – นายร้อยเอกพระราชทานสัญญาบัตรทหารบก
 4 ธันวาคม 2448 – ขุนวิธานสรเดช ถือศักดินา 600พระราชทานสัญญาบัตรขุนนาง
 10 ธันวาคม 2449 – นายพันตรีพระราชทานสัญญาบัตรทหารบก
 23 มกราคม 2450 – หลวงหัตถสารศุภกิจ ถือศักดินา 800พระราชทานสัญญาบัตรขุนนาง
 22 เมษายน 2452 – นายพันโทพระราชทานสัญญาบัตรทหารบก
 27 กรกฎาคม 2454 – พระหัตถสารศุภกิจ ถือศักดินา 1000พระราชทานสัญญาบัตรขุนนาง
 11 เมษายน 2455 – นายพันเอกตั้งตำแหน่งยศนายทหารบก
 13 เมษายน 2455 – นายหมู่ตรี
 1 มกราคม 2456 – พระยาศักดาภิเดชวรฤทธิ์ ถือศักดินา 1500พระราชทานสัญญาบัตรบรรดาศักดิ์
 4 พฤษภาคม 2458 – นายกองตรี
 – เสนาธิการกองเสนารักษาดินแดนพายัพ
 28 มกราคม 2460 – นายกองโทพระราชทานยศเสือป่า
 20 กุมภาพันธ์ 2462 – นายกองเอกพระราชทานยศเสือป่า
 มิถุนายน 2463 – หัวหมื่น
 26 กรกฎาคม 2463 – พระยาศรีสุริยพาห ถือศักดินา 3000
 22 มกราคม 2463 – ราชองครักษ์เวรแจ้งความกรมราชองครักษ์ เรื่อง ตั้งราชองครักษ์เวร
 21 กุมภาพันธ์ 2463 – นายกองใหญ่
 27 กุมภาพันธ์ พ.ศ. 2466 – นายพลเสือป่า
 1 มกราคม 2467 – จางวางตรีพระราชทานยศ

 ตำแหน่ง 
 – ผู้บังคับการโรงเรียนนายร้อยชั้นประถม
 มิถุนายน 2456 – เจ้ากรมยุทธศึกษาทหารบก และรักษาราชการผู้บังคับการโรงเรียนนายร้อยชั้นประถมแจ้งความกระทรวงกลาโหม เรื่อง ถอนและตั้งตำแหน่งหน้าที่ราชการ
 28 เมษายน 2458 – ผู้บัญชาการกองพลที่ 8แจ้งความกระทรวงกลาโหม เรื่อง เลื่อนตำแหน่งและย้ายนายทหารรับราชการ
 20 พฤษภาคม 2462 – ปลัดกองทัพน้อยทหารบกที่ 3แจ้งความกระทรวงกลาโหม เรื่อง เลื่อนย้ายนายทหารรับราชการและออกจากประจำการ
 มิถุนายน 2463 – รองอธิบดีกรมพระอัศวราช
 4 เมษายน 2467 – องคมนตรี

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์ จุลจอมเกล้าฝ่ายหน้า, เล่ม ๔๐ ตอนที่ ๐ ง หน้า ๒๖๒๘, ๒๕ พฤศจิกายน ๒๔๖๖
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๒ ตอนที่ ๐ ง หน้า ๒๕๑๑, ๑๖ มกราคม ๒๔๕๘
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๐ ตอนที่ ๐ ง หน้า ๒๖๒๔, ๑๕ กุมภาพันธ์ ๒๔๕๖
ราชกิจจานุเบกษา, พระราชทานตราวชิรมาลา, เล่ม ๓๒ ตอนที่ ๐ ง หน้า ๕, ๔ เมษายน ๒๔๕๗
ราชกิจจานุเบกษา, พระราชทานเหรียญจักรมาลา, เล่ม ๓๒ ตอนที่ ๐ ง หน้า ๒๕๒๘, ๑๖ มกราคม ๒๔๕๘
ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๔๓ ตอนที่ ๐ ง หน้า ๔๔๐, ๒ พฤษภาคม ๒๔๖๙
ราชกิจจานุเบกษา, พระราชทานเหรียญรัตนาภรณ์รัชกาลปัจจุบัน, เล่ม ๓๑ ตอนที่ ๐ ง หน้า ๑๙๓๒, ๒๒ พฤศจิกายน ๒๔๕๗
# ส้มจัฟฟา
ส้มจัฟฟา  หรือที่รู้จักในชื่อ ส้มชามูตี  เป็นพันธุ์ส้มที่มีเมล็ดน้อยและมีเปลือกแข็งจึงเหมาะแก่การส่งออกเป็นอย่างยิ่ง

พันธุ์ส้มนี้ได้รับการพัฒนาโดยเกษตรกรชาวอาหรับในช่วงกลางศตวรรษที่ 19 โดยได้ชื่อมาจากเมืองจัฟฟา ซึ่งเป็นสถานที่ที่ผลิตเพื่อการส่งออกเป็นครั้งแรกIssawi, 2006, p. 127.Basan, 2007, p. 83. ในอดีตส้มจัฟฟาเป็นส้มที่เป็นสินค้าส่งออกหลักของเมือง ควบคู่ไปกับส้มไร้เมล็ดและส้มซ่า ซึ่งเป็นหนึ่งในสามพันธุ์หลักของผลไม้ที่ปลูกในแถบทะเลเมดิเตอร์เรเนียน ยุโรปตอนใต้ และตะวันออกกลาง ปัจจุบันส้มจัฟฟาปลูกในไซปรัส อิรัก อิสราเอล ปาเลสไตน์ เลบานอน ซีเรีย จอร์แดน และตุรกีLadaniya, 2008, pp. 48–49.
# ชาวมีดซ์
ชาวมีดซ์  เป็นชาวอิหร่านโบราณซึ่งพูดภาษาเมเดียและอาศัยอยู่บริเวณที่เรียกว่า เมเดีย ระหว่างทางตะวันตกและทางเหนือของอิหร่าน ราว 11 ศตวรรษก่อนคริสตศักราช ได้อาศัยอยู่ภูมิภาคแถบภูเขาทางทิศตะวันตกเฉียงเหนือของอิหร่านและตะวันออกเฉียงเหนือและตะวันออกของภูมิภาคเมโสโปเตเมียในบริเวณใกล้กับเอกบาทานา (ปัจจุบันคือแฮเมดอน) การรวมตัวเป็นเผ่าในอิหร่านนั้นเชื่อว่าเกิดขึ้นในช่วง 8 ศตวรรษก่อนคริสตศักราช ในช่วง 7 ศตวรรษก่อนคริสตศักราช ชาวอิหร่านตะวันตกและพื้นที่อื่น ๆ ทั้งหมดถูกปกครองโดยชาวมีดซ์ แต่สถานที่ตั้งทางภูมิศาสตร์ขยายไปถึงที่ใดนั้นยังไม่แน่ชัด

ถึงแม้ชาวมีดซ์จะเป็นที่รู้จักกันทั่วไปว่ามีสถานที่สำคัญทางประวัติศาสตร์ในตะวันออกใกล้โบราณ แต่ชาวมีดซ์ก็ไม่ทิ้งหลักฐานเป็นลายลักษณ์อักษร มีเพียงแหล่งข้อมูลจากต่างชาติอย่าง อัสซีเรีย, บาบิโลเนีย, อาร์มีเนีย และกรีก รวมถึงโบราณสถานอิหร่านซึ่งเชื่อว่าได้รับการปกครองโดยชาวมีดซ์

หลักฐานที่เกี่ยวของกับชาวมีดซ์ได้รับการบันทึกโดยเฮอรอโดทัสซึ่งได้ให้ภาพเกี่ยวกับคนที่มีอำนาจมาก เป็นผู้ที่ก่อตั้งจักรวรรดิในช่วงเริ่มต้นเมื่อ 7 ศตวรรษก่อนคริสตศักราช จนมาสิ้นสุดในช่วง 550 ปีก่อนคริสตศักราช ซึ่งได้ทำให้จักรวรรดิอัสซีเรียล่มสลาย และเป็นคู่แข่งอันมีอำนาจกับอาณาจักรลิเดียและบาบิโลเนีย
# วานร (ศาสนาฮินดู)
ในศาสนาฮินดู วานร  อาจหมายถึงลิง หรือเผ่าพันธุ์มนุษย์ที่อาศัยในป่า

ในมหากาพย์ รามายณะ กลุ่มวานรได้ช่วยเหลือพระรามในการปราบราวณะ (ทศกัณฐ์)  โดยทั่วไปมักแสดงภาพวานรเป็นว่าลิงที่รูปร่างเหมือนมนุษย์ หรือเป็นสิ่งมีชีวิตที่คล้ายมนุษย์ 

 นิรุกติศาสตร์  

thumb|เมื่อราวณะแบกสีดาไว้บนบ่นและพาขึ้นบนรถ สีดาได้ทิ้งอัญมณีไปยังเหล่าวานร
มีสามทฤษฎีหลักเกี่ยวกับนิรุกติศาสตร์ ของคำว่า "วานร":

 Aiyanar เสนอว่าคำว่า วานร ที่หมายถึง "ลิง" กลายมาจากคำว่า วนะ ("ป่า") จึงมีความหมายตรงตัวว่า "เป็นของป่า" Monier-Williams กล่าวว่าอาจจะกลายมาจากคำว่า วนระ (มีความหมายตรงตัวว่า "เตล็ดเตร่อยู่ในป่า") และมีความหมายว่า "สัตว์ในป่า" หรือลิง
 Devdutt Pattanaik เสนอว่าคำว่า "วานร" กลายมาจากคำว่า วนะ ("ป่า") และ นระ ("คน") และมีความหมายว่า "คนป่า" และเสนอว่า "วานร" อาจไม่ใช่ลิงซึ่งเป็นความหมายโดยทั่วไป
 อาจกลายมาจากคำว่า ววะ และ นระ มีความหมายว่า "เป็นคนจริงหรือ" (มีความหมายว่าเป็น "ลิง") หรือ "อาจจะเป็นคน"

 เอกลักษณ์ 
thumb|left|alt=ภาพวาดในศตวรรษที่ 20 แสดงฉากจากรามายณะซึ่งเหล่าวานรกำลังจองถนนไปลงกา|ภาพวาดในศตวรรษที่ 20 แสดงฉากจากรามายณะซึ่งเหล่าวานรกำลังจองถนนไปลงกา

แม้คำว่า "วานร" จะมีความหมายว่า "ลิง" มาเป็นเวลาหลายปี  และวานรมักถูกนำเสนอในรูปลิงในศิลปะประชานิยม  แต่เอกลักษณ์ที่แท้จริงนั้นไม่แน่ชัด<ref name="Catherine1994">{{cite book |author=Catherine Ludvik |title=Hanumān in the Rāmāyaṇa of Vālmīki and the Rāmacaritamānasa of Tulasī Dāsa |url=https://books.google.com/books?id=KCXQN0qoAe0C&pg=PA2 |date=1 January 1994 |publisher=Motilal Banarsidass |isbn=978-81-208-1122-5 |pages=2–3|quote=G. Ramadas infers from Ravana's reference to the kapis''' tail as an ornament (bhusana) that is a long appendage in the dress worn by men of the Savara tribe.}}</ref> ในรามายณะ'' วานรเป็นผู้มีความสามารถในการแปลงร่าง
# คาร์โล รีโกลี
คาร์โล รีโกลี (, 7 พฤศจิกายน 2426 – 14 ธันวาคม 2507) เป็นจิตรกรชาวอิตาลีที่เดินทางเข้ามาทำงานในสยามตั้งแต่ปลายรัชสมัยพระบาทสมเด็จพระจุลจอมเกล้าเจ้าอยู่หัวCarlo Rigoli

 ประวัติ 
คาร์โล รีโกลี เกิดเมื่อวันที่ 7 พฤศจิกายน 2426 ที่เมืองเซสโต ฟิออเรนติโน เป็นบุตรคนที่ 3 ในบรรดาพี่น้อง 5 คนของ โจซาฟิต รีโกลี กับ ปัลมิรา อินโนเซนติ โดยครอบครัวของเขาจัดเป็นครอบครัวที่มีฐานะ มีอันจะกิน เดิมครอบครัวจะให้เขาออกบวชเป็นพระในศาสนาคริสต์ตามธรรมเนียม

แต่เนื่องจากเมืองเซสโต ฟิออเรนติโน บ้านเกิดของเขาเป็นแหล่งผลิตเครื่องกระเบื้องพอร์ซเลนและเซรามิคที่สำคัญและตั้งอยู่ใกล้กับสถานที่สำคัญทางศาสนา ประวัติศาสตร์ และศิลปะมากมาย เขาจึงเบนเข็มจากสายศาสนาเข้าสู่สายศิลปิน

 รับราชการในสยาม 
รีโกลีได้รับการชักชวนจากกาลีเลโอ กีนี จิตรกรชื่อดังให้เข้ามาทำงานในสยามในปลายรัชสมัยพระบาทสมเด็จพระจุลจอมเกล้าเจ้าอยู่หัว ทั้งสองเดินทางถึงสยามในปี 2453 ซึ่งงานแรกของรีโกลีที่ได้รับมอบหมายคือวาดภาพพระราชกรณียกิจของพระมหากษัตริย์ในราชวงศ์จักรี ทั้ง 6 รัชกาลบนโดมในพระที่นั่งอนันตสมาคม นอกจากนี้เขายังต้องวาดภาพจากพระเวสสันดรชาดก แบบเฟรสโกหรือปูนเปียกบนผนังในพระอุโบสถวัดราชาธิวาสราชวรวิหาร ที่ออกแบบโดยสมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ตกแต่งพระราชวัง และวาดภาพเหมือนบุคคลสำคัญอีกด้วย นอกจากนี้รีโกลียังเป็นอาจารย์ถ่ายทอดวิชาให้กับเหม เวชกร จิตรกรชื่อดังและราชาเรื่องผีของไทย

 เดินทางกลับอิตาลี 
รีโกลีเดินทางออกจากสยามในช่วงก่อนเกิดสงครามโลกครั้งที่ 2 กลับไปพำนักที่บ้านเกิดและถึงแก่กรรมเมื่อวันที่ 14 ธันวาคม 2507 ขณะอายุได้ 81 ปี

 ผลงาน 
 ภาพวาดพระราชกรณียกิจของพระมหากษัตริย์ในราชวงศ์จักรีทั้ง 6 รัชกาลบนโดมในพระที่นั่งอนันตสมาคม
 ภาพวาดแบบเฟรสโกเรื่องพระเวสสันดรชาดกบนผนังพระอุโบสถวัดราชาธิวาสราชวรวิหาร
 ภาพวาดบนโดมในพระที่นั่งบรมพิมาน
 พระบรมสาทิสลักษณ์ของสมเด็จพระศรีพัชรินทราบรมราชินีนาถ พระบรมราชชนนีพันปีหลวง
 พระบรมสาทิสลักษณ์ของพระบาทสมเด็จพระมงกุฎเกล้าเจ้าอยู่หัว ในฉลองพระองค์ชุดนายพลเสือป่า

 เกียรติยศ 
 เครื่องราชอิสริยาภรณ์ 
 
 พระราชทานเครื่องราชอิสริยาภรณ์
# โรงพยาบาลอินเตอร์เมดิคัล แคร์ แอนด์ แล็บ
บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน)  บริษัทประกอบธุรกิจดำเนินกิจการโรงพยาบาลเอกชนเฉพาะทางด้าน อาชีวเวชศาสตร์ จัดตั้งเมื่อ พ.ศ. 2539 ภายใต้ชื่อ "โรงพยาบาลอินเตอร์เมดฯ" มีสำนักงานใหญ่อยู่ที่ถนนบางแวก กรุงเทพมหานคร มีสาขาจำนวน 5 แห่ง ได้แก่ สาขาราชพฤกษ์ สาขาปทุมธานี สาขาชลบุรี (อำเภอเมืองชลบุรี) สาขาชลบุรี 2 (อำเภอพานทอง) และสาขาระยอง

พ.ศ. 2565 บริษัทได้เปลี่ยนชื่อโรงพยาบาลประชาพัฒน์เป็น "โรงพยาบาล IMH ธนบุรี" โดยมีการเปิดคลินิกในเครือโรงพยาบาล IMH ธนบุรี เพิ่มขึ้นอีก 4 แห่งในเขตธนบุรี ในปีเดียวกันได้จัดตั้งบรษัทย่อยอีก 1 บริษัท คือ บริษัท โรงพยาบาล ไอเอ็มเอช แบริ่ง จำกัด (หรือ  โรงพยาบาล IMH แบริ่ง) ซึ่งจะเปิดบริการโรงพยาบาล พ.ศ. 2568 นอกจากนี้ยังมีบริษัทในเครือคือ บริษัทแอคคิวฟาส แล็บ เซ็นเตอร์ จำกัด ดูด้านการวิเคราะห์แล็บ เลือด และสารเคมี 

พ.ศ. 2566 บริษัทได้เข้าซื้อหุ้นโรงพยาบาลมเหสักข์ ย่านสีลม ในสัดส่วน 90.77% ของหุ้นทั้งหมด  ทั้งนี้ยังจดทะเบียน บริษัทโรงพยาบาล ไอเอ็มเอช สีลม จำกัด (โรงพยาบาล IMH สีลม) เพื่อรองรับการปรับโครงสร้างกิจการ

บริษัทย่อย
จากข้อมูลรายงานประจำปี 2565 มีข้อมูลดังนี้
 บริษัท แอคคิว ฟาส แล็บ เซ็นเตอร์ จำกัด (บริษัทย่อย) ชื่อย่อ ACF หรือ โรงพยาบาล IMH ธนบุรี จัดตั้งขึ้นเมื่อวันที่ 20 มีนาคม พ.ศ. 2540 มีสำนักงานใหญ่ตั้งอยู่เลขที่ 442 ถนนบางแวก แขวงบางแวก เขตภาษีเจริญ กรุงเทพมหานคร โดยปัจจุบันดำเนินกิจการโรงพยาบาล ไอเอ็มเอช ธนบุรี เป็นโรงพยาบาลทั่วไปขนาดใหญ่ จำนวน 100 เตียง
 บริษัท โรงพยาบาล ไอเอ็มเอช แบริ่ง จำกัด (บริษัทย่อย) ชื่อย่อ IMHB หรือ โรงพยาบาล IMH แบริ่ง จัดตั้งขึ้นเมื่อวันที่ 11 สิงหาคม พ.ศ. ปัจจุบันยังไม่เริ่มประกอบธุรกิจ
 บริษัท สุขสวัสดิ์การแพทย์ จำกัด (บริษัทย่อยทางอ้อม) ชื่อย่อ  SSW จัดตั้งขึ้นเมื่อวันที่ 15 กันยายน พ.ศ. 2551 36 ล้านบาท มีสำนักงานตั้งอยู่เลขที่ 146 ถนนสุขสวัสดิ์ แขวงบางปะกอก เขตราษฎร์บูรณะ กรุงเทพมหานคร โดยปัจจุบันดำเนินกิจการซื้อขายเครื่องมือ อุปกรณ์และเวชภัณฑ์ทางการแพทย์
# เพื่อน(ไม่)สนิท
เพื่อน(ไม่)สนิท  เป็นภาพยนตร์ไทยแนวตลกดราม่าเล่าเกี่ยวกับเรื่องราวของวัยรุ่น ความฝัน และหนังสั้น สร้างโดย เฮาส์ตันฟิล์มแบงค็อก จัดจำหน่ายโดย จีดีเอช ห้าห้าเก้า กำกับภาพยนตร์โดย อัตตา เหมวดี อำนวยการสร้างโดยวรรณฤดี พงษ์สิทธิศักดิ์ และนัฐวุฒิ พูนพิริยะ จากภาพยนตร์ฉลาดเกมส์โกง นำแสดงโดย อันโทนี่ บุยเซอเรท์, พิสิฐพล เอกพงศ์พิสิฐ, ธิติยา จิระพรศิลป์, ธนกร ติยานนท์ และ ณัฐทิชา จันทรวารีเลขา กำหนดฉายวันที่ 26 ตุลาคม พ.ศ. 2566

เพื่อน(ไม่)สนิทยังได้รับเลือกจากสมาพันธ์สมาคมภาพยนตร์แห่งชาติเป็นตัวแทนภาพยนตร์ไทยเข้าชิงรางวัลออสการ์ ครั้งที่ 96 ในสาขาภาพยนตร์ต่างประเทศยอดเยี่ยม ซึ่งจะมีขึ้นในปี พ.ศ. 2567 ณ นครลอสแอนเจลิส ประเทศสหรัฐอเมริกา

 เรื่องย่อ 
เป้ เด็ก ม.6 ที่กำลังถูกพ่อกดดันในการสอบเข้ามหาวิทยาลัย ได้รู้ข่าวการรับนักศึกษาเข้าเรียนโดยการทำหนังสั้นส่งประกวด เขาจึงเกิดไอเดียในการนำเรื่องของ โจ เพื่อน(ไม่)สนิทที่นั่งโต๊ะติดกัน แต่ดันโชคร้ายเสียชีวิตจากอุบัติเหตุ มาทำเป็นหนังสั้นด้วยความเชื่อที่ว่า "ทำหนังเกี่ยวกับคนที่จากไป ยังไงแม่งก็ซึ้ง" แต่เรื่องก็ไม่ง่ายอย่างที่คิด เพราะเป้ไม่มีความรู้เกี่ยวกับการทำหนังเลย แถมยังเจออุปสรรคจาก โบเก้ เพื่อนสนิทตัวจริงของโจ ที่โชว์สปิริตเสนอตัว ขอมาช่วยทำหนังสั้นเรื่องนี้แบบที่เป้ไม่รู้ว่าจะปฏิเสธยังไงดี ภารกิจในการทำหนังสั้นที่มีอนาคตของเป้เป็นเดิมพันจึงเริ่มต้นขึ้น โดยได้รับความช่วยเหลือจากคณะเด็กเนิร์ดหนังประจำห้องโสต ท่ามกลางการรับรู้ของคนทั้งโรงเรียนและแรงกดดันจากครอบครัวของโจ ที่เฝ้ารอชมผลงานหนังสั้นสุดประทับใจของคนที่จากไป แต่ในเวลาเดียวกัน การถ่ายหนังสั้นให้เพื่อนไม่สนิทของเป้ครั้งนี้ กลับทำให้เขาได้ค้นพบ ความลับ อะไรบางอย่างที่โจซ่อนเอาไว้ ซึ่งอาจจะกระทบต่อความทรงจำ และก้อนความสัมพันธ์ที่อยู่ในใจ ซึ่งพวกเขาเคยมีให้เพื่อนคนสำคัญคนนี้ไปตลอดกาล

 นักแสดง 
รายชื่อนักแสดงนำ

 อันโทนี่ บุยเซอเรท์ รับบท เป้
 พิสิฐพล เอกพงศ์พิสิฐ รับบท โจ
 ธิติยา จิระพรศิลป์ รับบท โบเก้
 ธนกร ติยานนท์ รับบท ปิง
 ณัฐทิชา จันทรวารีเลขา รับบท หลิว
 อิงครัต ดำรงค์ศักดิ์กุล รับบท โอม
 ปราโมทย์ แสงศร รับบท พ่อเป้
 นฤมล พงษ์สุภาพ รับบท แม่โอม
 ดวงใจ หิรัญศรี รับบท แม่โจ
 กิตติพงศ์ ทุมวิภาต รับบท ผู้อำนวยการโรงเรียนมัธยมปัญญาสุภาพ

 เพลงประกอบ 
 เพลง "เพื่อน(ไม่)สนิท" โดย กรณิศ เล้าสุบินประเสริฐ, วชิรากร รักษาสุวรรณ , ณัฐเอก ทอนสูงเนิน , ฐาปนา จงกลรัตนาภรณ์ , พิมพ์มาดา ใจสักเสริญ และ ธันวา เกตุสุวรรณ

 เพลง "เพลงของเพื่อน" โดย เรโทรสเปกต์
# นายจ่ายวด (ปาณี ไกรฤกษ์)
จ่า นายจ่ายวด (ปาณี ไกรฤกษ์) (2440–27 ธันวาคม 2462) เป็นข้าราชสำนักชาวไทย เป็นมหาดเล็กในพระบาทสมเด็จพระมงกุฎเกล้าเจ้าอยู่หัว

 ประวัติ 
นายจ่ายวดเกิดเมื่อราวปี 2440 เป็นบุตรชายคนที่ 2 ของเจ้าพระยามหิธร (ลออ ไกรฤกษ์) อดีตราชเลขาธิการ และอดีตรัฐมนตรีว่าการกระทรวงยุติธรรม ที่เกิดกับท่านผู้หญิงกลีบ มหิธร มีพี่น้องร่วมมารดาอีก 11 คน เมื่อจบการศึกษาจากโรงเรียนมหาดเล็กหลวง ในปี 2458 ก็ได้เข้ารับราชการในตำแหน่ง มหาดเล็กรับใช้ชั้นใหญ่ เทียบเท่ายศ ว่าที่นายร้อยตรี ในกองทัพบก ก่อนจะก้าวหน้าขึ้นอย่างรวดเร็วจนได้รับพระราชทานยศและบรรดาศักดิ์เป็น จ่า นายจ่ายวด

จ่า นายจ่ายวด ถึงแก่กรรมเนื่องจากอุบัติเหตุทางรถมอเตอร์ไซค์เมื่อวันที่ 27 ธันวาคม 2462 ขณะอายุเพียงประมาณ 22 ปี ซึ่งในการนี้ พระบาทสมเด็จพระมงกุฎเกล้าเจ้าอยู่หัวได้เสด็จพระราชดำเนินไปพระราชทานเพลิงศพนายจ่ายวด ที่วัดราชาธิวาสราชวรวิหารเมื่อวันอังคารที่ 20 เมษายน 2463

 ยศและตำแหน่ง 
 29 กันยายน 2458 – มหาดเล็กรับใช้ชั้นใหญ่ประกาศตั้งนักเรียนมหาดเล็กหลวงเป็นมหาดเล็กรับใช้
 28 มีนาคม 2458 – มหาดเล็กห้องที่พระบรรทม รับพระราชทานเงินพิเศษเดือนละ 40 บาทประกาศกรมมหาดเล็ก

 ยศในราชสำนัก 
 24 มีนาคม 2458 – มหาดเล็กวิเศษพระราชทานยศ

 ยศเสือป่า 
 15 ตุลาคม 2459 – นายหมู่ตรีพระราชทานยศเสือป่า
 27 กุมภาพันธ์ 2459 – นายหมู่โท นายเสือป่ารับใช้พระราชทานยศเสือป่า
 13 มีนาคม 2460 – นายหมู่ใหญ่พระราชทานยศเสือป่า
 3 มีนาคม 2461 – นายหมวดตรี นายเสือป่าคนสนิทของนายกเสือป่าพระราชทานยศเสือป่า

 บรรดาศักดิ์ 
 25 เมษายน 2459 – นายรองพิไนยราชกิจ มหาดเล็กเวรศักดิ์ ถือศักดินา 300พระราชทานสัญญาบัตรบรรดาศักดิ์
 30 ธันวาคม 2459 – นายกวด มหาดเล็กหุ้มแพรต้นเชือกเวรฤทธิ์ ถือศักดินา 500พระราชทานสัญญาบัตรบรรดาศักดิ์
 14 ตุลาคม 2462 – นายจ่ายวด มหาดเล็กเวรสิทธิ์ ถือศักดินา 600พระราชทานสัญญาบัตรบรรดาศักดิ์

 อนุสรณ์ 
ในวันที่ 30 ธันวาคม 2462 หรือ 3 วันหลังจากที่นายจ่ายวดถึงแก่กรรม พระบาทสมเด็จพระมงกุฎเกล้าเจ้าอยู่หัวได้พระราชทานเงินบำรุงสภากาชาดสยามจำนวน 3,000 บาทเพื่ออุทิศพระราชกุศลพระราชทานแก่นายจ่ายวด

 เกียรติยศ 
จ่า  ได้รับพระราชทานเครื่องราชอิสริยาภรณ์และเหรียญดังต่อไปนี้

 เครื่องราชอิสริยาภรณ์ 
 พระราชทานตราวชิรมาลา

 เหรียญ 
 พระราชทานเหรียญรัตนาภรณ์
# ลงกา
ลงกา หรือ ลังกา (,) เป็นเมืองปราการบนเกาะที่ปกครองโดยราวณะ (ทศกัณฐ์) ราชาแห่งอสูรในมหากาพย์รามายณะและมหาภารตะ เมืองตั้งอยู่ในที่ราบสูงระหว่างยอดเขาสามยอดที่มีชื่อเรียกว่าเขาตรีกูฏ กล่าวกันว่าเมืองลงกาโบราณถูกเผาทำลายโดยหนุมาน หลังราวณะถูกพระรามสังหารด้วยความช่วยเหลือของวิภีษณะ (พิเภก) น้องชายของราวณะ วิภีษณะจึงได้เถลิงราชย์เป็นราชาของลงกา กล่าวกันว่าทายาทของวิภิษณะยังคงปกครองอาณาจักรลงกาในยุคของปาณฑพ ในมหาภารตะระบุว่าสหเทพแห่งพี่น้องปาณฑพได้มาเยือนอาณาจักรลงการะหว่างการทัพในภาคใต้เพื่อพิธีราชสูยะของยุธิษฐิระ กล่าวกันว่าวังของราวณะได้รับการอารักขาโดยช้างสี่งาValmiki Ramayan, Sundar Kanda [4.27. 12]
# ขีดขิน
ขีดขิน หรือ กิษกินธา (, Kiṣkindhā) เป็นอาณาจักรของวานรในศาสนาฮินดู ปกครองโดยราชาสุครีพน้องชายของพาลีในมหากาพย์สันสกฤตรามายณะ ตามมหากาพย์ของศาสนาฮินดู ขีดขินเป็นอาณาจักรที่สุครีพปกครองโดยมีหนุมานที่ปรึกษาเป็นผู้ช่วย

ในเตรตายุค ทั่วดินแดนอยู่ภายในป่าทัณฑกะซึ่งก่อตั้งโดยราชาทัณฑะ โอรสของอิกษวากุและทายาทของพระมนูไววัสวัตในสัตยยุค ซึ่งขยายมาจากสันเขาวินธยาไปยังคาบสมุทรอินเดียใต้ อาณาจักรนี้จึงถือเป็นอาณาจักรของวานร ในทวาปรยุค กล่าวกันว่าสหเทพแห่งพี่น้องปาณฑพไปเยือนอาณาจักรขีดขินในมหากาพย์มหาภารตะระหว่างการทัพในภาคใต้เพื่อรวบรวมบรรณาการสำหรับพิธีราชสูยะของยุธิษฐิระ
# ณัฐภัทร จิรภาวสุทธิ์
ณัฐภัทร จิรภาวสุทธิ์  (เกิด 12 เมษายน พ.ศ. 2542)"ประวัติ ดารา ไบร์ท ณัฐภัทร จิรภาวสุทธิ์ เป็นนักแสดงชาวไทย เริ่มเข้าสู่วงการบันเทิงจากเวทีการประกวด Smart Boy 2016 และเป็น 1 ในรอบ 12 คนสุดท้าย ปัจจุบันเป็นนักแสดงในสังกัดช่อง 7 HD เปิดประวัติหนุ่มหล่อ “ไบร์ท ณัฐภัทร” หรือ “บ่อน” ใน “มาดามบ้านนา” 

 ประวัติ 
ณัฐภัทร เกิดเมื่อวันที่ 12 เมษายน พ.ศ. 2542 ที่กรุงเทพมหานคร ด้านการศึกษา จบการศึกษาระดับชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล ปัจจุบันสำเร็จการศึกษาระดับปริญญาตรีจากคณะนวัตกรรมสื่อสารสังคม มหาวิทยาลัยศรีนครินทรวิโรฒ

 ในวงการบันเทิง 
ณัฐภัทรเริ่มเข้าสู่วงการบันเทิงไทยจากเวทีการประกวด Smart Boy 2016 และได้เข้ารอบเป็น 1 ใน 12 คนสุดท้าย จึงได้เซ็นสัญญาเป็นนักแสดงในสังกัดช่อง 7HD มีผลงานละครเรื่องแรก บาปบริสุทธิ์ Live ในฐานะนักแสดงรับเชิญ ประวัติ ไบร์ท ณัฐภัทร จิรภาวสุทธิ์ ผู้เข้าประกวดsmart boy 2015
 
ในปี พ.ศ. 2562  ณัฐภัทรมีผลงานละครเรื่อง มาดามบ้านนา รับบทเป็น "บ่อน" แสดงคู่กับ ชาลีน่า ไบเล่ย์ ต่อในปี พ.ศ. 2563 ณัฐภัทรมีผลงานละครเรื่อง กาเหว่า รับบทเป็น "ไม้" และตามด้วย สะใภ้อิมพอร์ต รับบทเป็น "พัฒน์ ไพรรักษา" เป็นน้องชายของ "ดล ไพรรักษา" และ ริน ไพรรักษา" รับบทโดย มิกค์ ทองระย้า และ ใจบัว ฮิดดิงลูกผู้ชายหัวใจเพชร : แทน แทนตะวัน-ไบร์ท ณัฐภัทร ฟอร์มทีมแข่งดนตรี

ในปี พ.ศ. 2565 ณัฐภัทรมีผลงานละครเรื่อง พยัคฆ์ร้ายนายกุหลาบ รับบทเป็น "สอง" ละคร พยัคฆ์ร้ายนายกุหลาบ แจมมี่ ปาณิชดา และ ไบร์ท ณัฐภัทร ทะเลาะหนัก! แสดงคู่กับ "วรรณรดา เพชรชำนาญ" และในปี พ.ศ. 2566 ณัฐภัทรมีผลงานละครเรื่อง เภตรานฤมิต รับบทเป็น "ชั่ง" ไบร์ท ณัฐภัทร แซว ไมค์ ภัทรเดช แค่พูดประโยคเดียวในละคร เภตรานฤมิต ทำโซเชียลแทบแตก

 ผลงานการแสดง 

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 ปี  เรื่อง  บทบาท 2560 บาปบริสุทธิ์ Live โน๊ต (รับเชิญ) 2562 มาดามบ้านนา บ่อน 2563 กาเหว่า ไม้ สะใภ้อิมพอร์ต พัฒน์ ไพรรักษา 2564 บ้านไร่สายสมร แสนภูมิ รักล้นแผง หม่อน 2565 พยัคฆ์ร้ายนายกุหลาบ สอง 2566 เพลิงไพร เม่น เภตรานฤมิต ชั่ง 2567 ลูกผู้ชายไม้ตะพด จันทร์ ไฟน้ำค้าง ตอง วิไลบำลุง 2568  ลูกผู้ชายหัวใจเพชร ดำรง(ดำ) พรหมพยศ

 ละครสั้น 
 ละครสั้นทั้งหมดด้านล่างนี้ออกอากาศทางช่อง 7 เอชดี

| rowspan = "2" align = "center"| 2561 ||align = "center"| ฟ้ามีตา ตอน คนดี ๆ อยู่ที่ไหน ||align = "center"| เปี๊ยก
|-
| align = "center"| ฟ้ามีตา ตอน ของเล่น ||align = "center"| แก้ว
|-
| rowspan = "1" align = "center"| 2563 ||align = "center"| ฟ้ามีตา ตอน ชีวิต...ไม่ได้เป็นของเราคนเดียว ||align = "center"| เบสท์
|-
|}
# ภาษาดาร์ต
ดาร์ต (Dart) เป็นภาษาโปรแกรมที่ออกแบบโดย Lars Bak และ Kasper Lund และพัฒนาโดยกูเกิล สามารถใช้ในการพัฒนาโปรแกรมประยุกต์บนเว็บ และ แอปมือถือ ตลอดจนแอปพลิเคชันเซิร์ฟเวอร์ และ แอปพลิเคชันเดสก์ท็อป

ดาร์ตเป็นภาษาเชิงวัตถุอิงคลาส และมีการเก็บขยะ ที่มีวากยสัมพันธ์แบบภาษาซี ดาร์ตสามารถทำการคอมไพล์ออกมาเป็นรหัสเครื่อง, จาวาสคริปต์ หรือ WebAssembly รุ่นล่าสุดของภาษาดาร์ตคือรุ่น

 ความเป็นมา 
ดาร์ตได้รับการเปิดตัวในการประชุม GOTO ใน ออร์ฮูส ประเทศเดนมาร์ก ระหว่างวันที่ 10-12 ตุลาคม พ.ศ. 2554 Lars Bak และ Kasper Lund เป็นผู้ก่อตั้งโครงการดาร์ต ดาร์ต 1.0 เปิดตัวเมื่อวันที่ 14 พฤศจิกายน 2556

ดาร์ต 2.0 ได้รับการเปิดตัวในเดือนสิงหาคม 2561 โดยมีการเปลี่ยนแปลงภาษารวมถึงระบบชนิดข้อมูล

 การป้องกันตัวชี้ที่เป็นโมฆะ 
ตั้งแต่เวอร์ชัน 2.12 เป็นต้นไป ภาษาดาร์ตมีการป้องกันตัวชี้ที่เป็นโมฆะ  สิ่งนี้เป็นการรับประกันว่าตัวชี้ที่เป็นโมฆะจะไม่สามารถเกิดขึ้นได้ เว้นแต่จะได้รับอนุญาตอย่างจัดแจ้ง

 ฟลัตเตอร์ 
Google เปิดตัว Flutter สำหรับการพัฒนาแอพ ฟลัตเตอร์ถูกสร้างขึ้นโดยใช้ Dart, C, C++ และ Skia ฟลัตเตอร์เป็นเฟรมเวิร์ก UI ที่โอเพ่นซอร์สและหลายแพลตฟอร์ม ก่อน Flutter 2.0 นักพัฒนาสามารถกำหนดเป้าหมายได้เฉพาะ Android, iOS และเว็บเท่านั้น การเปิดตัว Flutter 2.0 เพิ่มการรองรับ macOS, Linux และ Windows ในรูปแบบเบต้า Flutter 2.10 เปิดตัวพร้อมการสนับสนุนการผลิต (production support) สำหรับ Windows และ Flutter 3 เปิดตัวการสนับสนุนการผลิตสำหรับแพลตฟอร์มเดสก์ท็อปทั้งหมด 

 ตัวอย่าง 
ตัวอย่างโปรแกรมเฮลโลเวิลด์void main {
  print('Hello, World!');
}
# กีฬาซอฟต์บอลในเวิลด์เกมส์ 2022
กีฬาซอฟต์บอลในเวิลด์เกมส์ 2022 จัดการแข่งขันเมื่อวันที่ 9–13 กรกฎาคม ค.ศ. 2022 ที่สนามกีฬาฮูเวอร์เมโทรโพลิตัน เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ผู้ได้รับเหรียญรางวัล 
ทีมหญิง
# กีฬาชักเย่อในเวิลด์เกมส์ 2022
กีฬาชักเย่อในเวิลด์เกมส์ 2022 จัดการแข่งขันเมื่อวันที่ 14–16 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬาสควอชในเวิลด์เกมส์ 2022
กีฬาสควอชในเวิลด์เกมส์ 2022 จัดการแข่งขันเมื่อวันที่ 13–17 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬาซูโม่ในเวิลด์เกมส์ 2022
กีฬาซูโม่ในเวิลด์เกมส์ 2022 จัดการแข่งขันเมื่อวันที่ 9–10 กรกฎาคม ค.ศ. 2022 ที่หอประชุมบูทเวลล์ เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 

 ตารางสรุปเหรียญรางวัล
# กีฬาปีนหน้าผาในเวิลด์เกมส์ 2022
กีฬาปีนหน้าผาในเวิลด์เกมส์ 2022 จัดการแข่งขันเมื่อวันที่ 14–16 กรกฎาคม ค.ศ. 2022 ที่เตาหลอมสลอส เมืองเบอร์มิงแฮม รัฐแอละแบมา สหรัฐ 

 ประเทศที่เข้าร่วมแข่งขัน 
มีนักปีนหน้าผา 59 คนจาก 17 ประเทศเข้าร่วมแข่งขัน

 ตารางสรุปเหรียญรางวัล
# ประเทศทาจิกิสถานในโอลิมปิกฤดูร้อน 2024
ประเทศทาจิกิสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนในยุคหลังโซเวียต

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมมวยสากล 1  1  2 รวม  1  1  2

 มวยสากล 

ผลการแข่งขันดังนี้

นักกีฬารายการรอบ 32 คนรอบ 16 คนรอบก่อนรองฯรอบรองฯชิงชนะเลิศคู่แข่งผลคู่แข่งผลคู่แข่งผลคู่แข่งผลคู่แข่งผลอันดับดาฟลัท โบลเทเอฟเฮฟวี่เวทชายมิจโกนา ซามาโดวาเฟเธอร์เวทหญิง